CELEX: 62018TN0758
Language: hr
Date: 2018-12-21 00:00:00
Title: Predmet T-758/18: Tužba podnesena 21. prosinca 2018. – ABLV Bank protiv SRB-a

4.3.2019   
            
            
               HR
            
            
               Službeni list Europske unije
            
            
               C 82/59
            
         
      Tužba podnesena 21. prosinca 2018. – ABLV Bank protiv SRB-a
      (Predmet T-758/18)
      (2019/C 82/71)
      Jezik postupka: engleski
      
         Stranke
      
      
         Tužitelj: ABLV Bank AS (Riga, Latvija) (zastupnici: O. Behrends, M. Kirchner i L. Feddern, odvjetnici)
      
         Tuženik: Jedinstveni sanacijski odbor (SRB)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku SRB-a od 17. listopada 2018. u odnosu na ABLV Bank u pogledu SRB-ovog odbijanja da ponovno izračuna i Jedinstvenom fondu za sanaciju otplati ex ante doprinose te banke;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe deset tužbenih razloga.
      
                  1.
               
               
                  Prvi tužbeni razlog, kojim tvrdi da SRB nije pridao dovoljnu važnost pro rata temporis naravi doprinosa u Fond.
               
            
                  2.
               
               
                  Drugi tužbeni razlog, kojim tvrdi da SRB nije uzeo u obzir SRB-ovo vlastito izričito priznanje da se doprinosi u Fond mogu vratiti na pro rata temporis osnovi.
               
            
                  3.
               
               
                  Treći tužbeni razlog, kojim tvrdi da SRB nije uzeo u obzir izričito utvrđenje u članku 12. stavku 1. Delegirane uredbe Komisije 2015/63 (1) da se, u slučaju da su uvjeti ispunjeni samo u dijelu relevantne godine, duguju samo djelomična plaćanja.
               
            
                  4.
               
               
                  Četvrti tužbeni razlog, kojim tvrdi da se SRB pogrešno pozvao na članak 70. stavak 4. Uredbe 806/2014. (2)
                  
               
            
                  5.
               
               
                  Peti tužbeni razlog, kojim tvrdi da se SRB pozvao na pogrešno tumačenje članka 12. stavka 2. Delegirane uredbe Komisije 2015/63.
               
            
                  6.
               
               
                  Šesti tužbeni razlog, kojim tvrdi da je SRB povrijedio načelâ pravne sigurnosti i legitimnih očekivanja.
               
            
                  7.
               
               
                  Sedmi tužbeni razlog, kojim tvrdi da je SRB povrijedio načelo proporcionalnosti.
               
            
                  8.
               
               
                  Osmi tužbeni razlog, kojim tvrdi da je SRB povrijedio nemo auditur načelo.
               
            
                  9.
               
               
                  Deveti tužbeni razlog, kojim tvrdi da SRB nije uzeo u obzir važnost svojih ranijih mjera.
               
            
                  10.
               
               
                  Deseti tužbeni razlog, kojim tvrdi da je SRB povrijedio članke 16. i 17. Povelje Europske unije o temeljnim pravima.
               
            
         (1)  Delegirana uredba Komisije (EU) 2015/63 od 21. listopada 2014. o dopuni Direktive 2014/59/EU Europskog parlamenta i Vijeća u vezi s ex ante doprinosima aranžmanima financiranja sanacije (SL 2015., L 11, str. 44. i ispravak SL 2017., L 156, str 38.).
      
         (2)  Uredba (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (SL 2014., L 225, str. 1.).